ভাৰতৰ বিশ্বকাপ বিজয়ী অধিনায়ক মহেন্দ্ৰ সিং ধোনীৰ ক্ৰিকেট ভবিষ্যতকলৈ এইবাৰ মত প্ৰকাশ কৰিছে ১৯৮৩ চনৰ বিশ্বকাপ বিজয়ী ভাৰতীয় দলৰ অধিনায়ক কপিল দেৱে।
"যদি তুমি দীৰ্ঘসময় ধৰি ক্ৰিকেট নেখেলা তেন্তে মই নাভাবো তুমি দললৈ উভতি আহিব পাৰিবা," কপিল দেৱে মহেন্দ্ৰ সিং ধোনীক উদ্দেশ্য কৰি কয়।
কপিল দেৱে লগতে মহেন্দ্ৰ সিং ধোনীয়ে ভাৰতীয় ক্ৰিকেটৰ উত্তোৰণৰ বাবে যথেষ্ট কৰিছে বুলি উল্লেখ কৰি কয় যে যদিহে তুমি ৬-৭ মাহ ক্ৰিকেট নেখেলা তেন্তে তুমি সকলোৰে মনত এটা অনিশ্বয়তাৰ সৃষ্টি কৰিবা।
উল্লেখযোগ্য যে, বিগত বৰ্ষৰ বিশ্বকাপত ভাৰতে নিউজিলেণ্ডৰ বিৰুদ্ধে পৰাস্ত হোৱাৰ পাছৰে পৰা মহেন্দ্ৰ সিং ধোনীয়ে ক্ৰিকেটৰ পথাৰৰ পৰা আতৰি আছে।
ধোনীয়ে আহিবলগীয়া আই পি এলত চেন্নাই চুপাৰ কিংছৰ হৈ পুনৰ ক্ৰিকেটৰ মাজলৈ উভতি আহিব বুলি ধাৰণা কৰা হৈছে।
বিচিচিআইৰ সভাপতি সৌৰভ গাংগুলীয়েও ধোনীৰ কেৰিয়াৰ সম্বন্ধে ধোনীয়েহে জানিব বুলি উত্তৰ দিছে।
ভাৰতীয় দলৰ মুখ্য প্ৰশিক্ষক ৰবি শাস্ত্ৰীয়ে এক প্ৰকাৰ ধোনীৰ ক্ৰিকেটিং কেৰিয়াৰ সমাপ্ত হোৱাৰ ইংগিত দিছে।
সকলো জল্পনা-কল্পনাৰ অন্ত পেলাই সময়ত ধোনীয়ে কি পদক্ষেপ ল'ব সেয়াহে লক্ষ্যণীয় হ'ব।
আৰম্ভ হৈছে বিজেপিৰ খেল! আপৰ নৱনিৰ্বাচিত কাউন্সিলাৰক 'ক্ৰয়' কৰাৰ চেষ্টা বিজেপিৰ!
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
